六月一日午睡梦程友声醒时见壁上悬垂虹舣棹图乃友声为余作者
守穷故乡居，畏暑蓬户闭。风幔小眠斋，借作凉云翳。故人千里驾，良觌已隔岁。落落知无营，不问别来计。茶果俄欲陈，惊起厌蝉嘒。睨壁得新画，一角题字细。帆色入渺茫，峰远秀于髻。写我汎春寒，长桥望云霁。烟墨关性灵，绝境得精诣。始悟梦为因，匪直思发嚏。
主题：思乡
情感：恐惧、孤独、想家